Vadovaudamasis Lietuvos Respublikos vietos savivaldos įstatymo 29 straipsnio 8 dalies
14 punktu, Lietuvos Respublikos teritorijų planavimo įstatymo 24 straipsnio 5 dalimi, 28 straipsnio 2 ir 6 dalimis, 31 straipsnio 4 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312 ir 316 punktais ir Neringos savivaldybės administracijos direktoriaus 2022 m. vasario 3 d. įsakymu Nr. V13-44 „Dėl pritarimo Teritorijos, Juodkrantės gyv., apimančios p/n „Undinė“, miesto viešąjį tualetą, Juodkrantės kultūros centrą bei teritoriją besiribojančią su Liudviko Rėzos g. vakarine dalimi, detaliojo plano korektūros rengimo iniciatyvai“:

1. Nustatau, kad Teritorijos, Juodkrantės gyv., apimančios p/n „Undinė“, miesto viešąjį tualetą, Juodkrantės kultūros centrą bei teritoriją besiribojančią su Liudviko Rėzos g. vakarine dalimi, detaliojo plano, patvirtinto Neringos savivaldybės tarybos 2001 m. kovo 16 d. sprendimu Nr. 44 „Dėl Teritorijos, Juodkrantės gyv., apimančios p/n „Undinė“, miesto viešąjį tualetą, Juodkrantės kultūros centrą bei teritoriją besiribojančią su Liudviko Rėzos g. vakarine dalimi, detalaus plano patvirtinimo“, korektūros suplanuotos teritorijos dalyje – žemės sklypui L. Rėzos g. 52, Neringa, tikslas yra detalizuojant Neringos savivaldybės teritorijos ir jos dalių bendrajame plane nustatytus teritorijos ir naudojimo privalomuosius reikalavimus pakeisti žemės sklypo naudojimo būdą į rekreacinės teritorijos, pakeisti žemės sklypo ribas ir plotą, pakeisti suplanuotos teritorijos naudojimo reglamentus kitais, neprieštaraujančiais planavimo tikslams ir uždaviniams, suformuoti optimalią urbanistinę struktūrą, taip pat numatyti papildomus suplanuotos teritorijos naudojimo reglamentus.
2. Tvirtinu Planavimo darbų programą Teritorijos, Juodkrantės gyv., apimančios p/n „Undinė“, miesto viešąjį tualetą, Juodkrantės kultūros centrą bei teritoriją besiribojančią su Liudviko Rėzos g. vakarine dalimi, detaliojo plano korektūrai, suplanuotos teritorijos dalyje – žemės sklypui L. Rėzos g. 52, Neringa rengti (pridedama).
3. Įpareigoju Architektūros ir teritorijų planavimo skyrių paskelbti šį įsakymą Neringos savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Administracijos direktorius Egidijus Šakalys